Muzaiko

Muzaiko ye una emisora de radio que tresmite totalmente n'idioma esperantu les 24 hores del día pola interné.

 Historia 
N'abril de 2010 surdieron les primeres idees sobro'l proyeutu durante'l Congresu Británicu d'Esperantu ente persones de diferentes países colos mesmos oxetivos: crear una emisora n'esperantu qu'emitiese programación les 24 hores del día. El grupu de collaboradores creció rápidamente y elixóse'l nome Muzaiko pala radio. La pallabra Muzaiko ye una combinación de les pallabres "muziko" (música) y "mozaiko" (mosaicu), lo cual queda reflexáu nel logo y na so programación que dedica gran parte del so tiempu a la divulgación de la música n'esperantu. La radio usa provisionalmente los servicios de Radionomy, rede con varies radios en llinia a cambiu de publicidá y dende'l 1 de xuliu Muzaiko tresmite les sos emisiones anque baraxase la posibilidá de treslladarse a un sitiu propiu.

 Equipu 
El proyeutu ta fechu por xóvenes esperantistes de diferentes países, los cuales contribuyen mediante interné. Los asuntos son trataos en foros, uno principal y otros secundarios, y ocasionalmente realizanse alcuentros virtuales en skype y dalgún qu'otru alcuentro real nos alcuentros esperantistes. L'equipu nun ta zarráu y activamente gueta nuevos voluntarios mediante los medios esperantistes pa incrementar la so programación y ameyorar la calidá de los conteníos.

 Programa 
Dende'l 3 d'ochobre de 2011 repitese un bloque de programes con duración aproximada de 3 hores, del cual una hora consiste en nuevos programas. La radio hasta la fecha tresmite música, noticies internacionales cada una hora completa, entrevistes, charres con esperantistes conocíos y publicidá d'Esperantujo; y tamién retresmitense fragmentos de podcasts n'esperantu d'otros grupos o individuos.

 Referencies 

 Enllaces esternos 
 Muzaiko 
 Programa pa sentir Muzaiko n'Android

Categoría:Esperantu
Categoría:Emisores de radio